Таксама эксперт не змог адназначна сказаць суду, што намаляваныя схемы ўзрыўпакетаў у папяровай і металічнай абалонках, узарваных у Віцебску ў першай палове 2000-х гадоў, якія ёсць у матэрыялах справы Дзмітрыя Канавалава і Уладзіслава Кавалёва, ёсць схемамі самаробных выбуховых прылад. Па словах супрацоўніка Дзяржаўнага экспертна-крыміналістычнага цэнтра МУС Мікалай Казарэза, тэарэтычна гэта могуць быць схемы менавіта выбуховых прылад, але толькі тэарэтычна. Усе самаробныя выбуховыя прылады павінны ацэньвацца толькі пры іх наяўнасці, — некалькі разоў заявіў падчас допыту Казарэз.